**Urmăriți semnele de avertizare**

Există semne clare pe care să le urmăriți, dacă credeți că un elev consumă substanțe dăunătoare, dar asigurați-vă mai întâi că aceste semne nu sunt rezultatul altor probleme.

Nu trageți pripit concluzia că un elev consumă droguri.

**Semne emoționale**

* Schimbări de dispoziție care variază de la euforie până la retragere bruscă și depresie
* Furie fără motiv
* Pierderea interesului pentru activități școlare sau extrașcolare
* Dificultate de a se înțelege cu alte persoane
* Lipsește nemotivat de la școală
* Scăderea notelor și performanță academică slabă
* Scăderea capacității de concentrare

**Semne fizice**

* Ochi roșii
* Tendința de a adormi în clasă
* Vorbire neclară
* Nu este atent în clasă
* Uitare, probleme de memorie
* Neglijarea igienei personale și a aspectului general
* Tremurat și mișcări necoordonate

**În primul rând,**

**ASCULTĂ!**

**PROFESORII pot avea o influență pozitivă asupra copiilor și tinerilor pentru a-i ajuta să crească fericiți și optimiști:**

* **Primul pas către o legătură puternică între copii și profesori este ascultarea cu atenție și empatie.**
* **Oferiți consiliere copiilor și tinerilor care au nevoie de aceasta, fără să-i judecați.**
* **Chiar și în situații foarte dificile, copiii care sunt în școală și simt un sentiment de apartenență, sunt mai puțin vulnerabili față de comportamentele riscante.**
* **Faceți tot posibilul pentru a menține copiii la școală.**



**Logo**

**DSP**

**DIRECȚIA DE**

**SĂNĂTATE PUBLICĂ**

**JUDEȚUL**

**INSTITUTUL NAȚIONAL**

**DE SĂNĂTATE PUBLICĂ**

**MINISTERUL**

**SĂNĂTĂȚII**



**CENTRUL NAȚIONAL DE**

**EVALUARE ȘI PROMOVARE A**

**STĂRII DE SĂNĂTATE**

**CENTRUL REGIONAL DE**

**SĂNĂTATE PUBLICĂ**

**TIMIȘOARA**

**Material realizat în cadrul Subprogramului de evaluare și promovare a sănătății și educație pentru sănătate al Ministerului Sănătății. Pentru distribuție gratuită.**

**Ziua Internațională**

**de Luptă împotriva**

**Consumului și Traficului de Droguri**

**26 iunie 2019**



**INFORMAȚII**

**PENTRU PROFESORI**

**www.unodc.org/listenfirst**

**#ListenFirst**

**VIAȚA FĂRĂ DROGURI – INFORMAȚII PENTRU PROFESORI**

* **Copiii au încredere în adulți și pot fi ușor influențați.**
* **Profesorii pot fi modele de urmat pentru elevi și îi pot abate de la consumul de droguri. Acest aspect este și mai important dacă tinerii nu sunt susținuți și îndrumați de către familiile lor.**
* **Tinerii ar putea să se confrunte cu presiunile asociate experimentării și vieții într-o societate complexă și pretențioasă. De fapt, abuzul de substanțe este, în esență, un mecanism de a face față sau de a scăpa de sentimentele de nesiguranță.**
* **Ajutați elevii să înțeleagă că nu sunt singuri în fața acestor provocări și că există o varietate de modalități sănătoase de a le face față.**

**Învățați copiii să se protejeze**

Este nevoie de încredere pentru a spune **NU** drogurilor.

Profesorii pot ajuta la crearea respectului de sine al copiilor și la consolidarea abilităților interpersonale. Arătați toleranță, astfel încât elevii să își poată comunica gândurile.

Inspirați încredere prin încurajarea copiilor să se accepte pe ei înșiși.

Ajutați-i să facă distincția între efectele benefice ale medicamentelor și consecințele dăunătoare ale consumului de droguri ilegale.

Mai presus de toate, învățați-i pe tineri abilitățile de refuz și faptul că este bine să spună **NU**, atunci când este cazul.

**Învățați copiii să-și exprime creativitatea**

* Organizați concursuri artistice pentru copii, pe o anumită temă, pentru prevenirea consumului de droguri.
* Evidențiați sportul ca o alegere sănătoasă pentru tineri.
* Creați tricouri cu sloganuri pentru a preveni abuzul de droguri și infecția HIV/SIDA.
* Contribuiți la colectarea de bani în scop caritabil, pentru a‑i ajuta pe copiii străzii care consumă droguri.
* Facilitați împărtășirea cunoștințelor dobândite, prin jocuri interactive și piese de teatru/jocuri de rol.

**Învățați copiii despre drogurile ilegale și efectele acestora**

**Vârsta 5-7 ani:** Elevii trebuie să își îmbunătățească abilitățile de luare a deciziilor și să dobândească obiceiuri sănătoase. De asemenea, ei ar trebui să fie capabili să enumere efectele negative ale consumului de substanțe ilegale și să facă diferența între acestea.

**Vârsta 8-9 ani:** Elevii ar trebui să fie capabili să numească și să identifice drogurile despre care au auzit, precum și pericolele asociate consumului de droguri. Ei ar trebui să poată vorbi despre modul în care consumul de droguri la domiciliu și în comuni-tate îi afectează. Elevii ar trebui, de asemenea, să știe unde pot primi oamenii asistență de specialitate pentru consumul de droguri.

**Vârsta 10-12 ani:** Elevii trebuie să fie capabili să identifice motivele pentru care oamenii consumă droguri și să facă distincția între consumatorii experi-mentali, ocazionali/întâmplători și consumatorii regulați și dependenți.

Copiii trebuie să-și demonstreze abilitatea de a împărtăși informațiile cu colegii.

Elevii ar trebui, de asemenea, să învețe despre relația dintre infecția HIV/SIDA și consumul de droguri, precum și despre situațiile care îi expun pe oameni la infecții.

**Curriculum sugerat**

**Lecția 1:** Ce sunt drogurile? Ce înseamnă dependen-ța? Care este impactul asupra individului și societății?

**Lecția 2:** Ce sunt drogurile naturale (cannabis, opium și coca), efectele acestora și măsurile de prevenire?

**Lecția 3:** Ce sunt drogurile semi-sintetice (morfina, heroina, cocaina și crack), efectele acestora și măsurile de prevenire? Ce pot face victimele în caz de supradoză?

**Lecția 4:** Ce sunt drogurile sintetice (amfetamine, ecstasy, LSD, sedative hipnotice)? Care sunt efectele acestor droguri asupra creierului și personalității?

**Lecția 5:** Care este legătura dintre abuzul de droguri și infecția HIV/SIDA? Cum poate fi prevenită infecția HIV/ SIDA?

**Lecția 6:** Care sunt factorii de risc? Aceștia includ eșecul academic, disfuncția familială și disponibilitatea drogurilor. Care sunt factorii de protecție? Aceștia includ sprijinul familial și comunitar, îmbunătățirea școlarizării și educația în privința drogurilor. Cum pot interveni liderii comunității și alte persoane?

**Lecția 7:** Activitățile pentru abilități de viață includ învățarea de a folosi judecata, de a face față presiunii anturajului, de a spune **NU** drogurilor, pașii necesari pentru a ne asigura că o persoană nu cade în capcana drogurilor și pașii care conduc la angajamentul de a stopa consumul de droguri.